શહેરના ઇસનપુર વિસ્તારમાં આવેલી એક સોસાયટીમાં એનઆરઆઇના મકાનમાં ચોરી કરવા ઘૂસેલા બે તસ્કરોને સ્થાનિક રહીશો તેમજ પોલીસે રંગેહાથ ઝડપી લીધા છે. સોસાયટીમાં રહેતા યુવકની સતર્કતાના કારણે બંધ મકાનમાં ચોરી કરવા આવેલ તસ્કરો પકડાઇ ગયા છે. ઇસનપુર વિસ્તારમાં આવેલ લેકવ્યૂ સોસાયટીમાં રહેતા વિશાલભાઇ જોષીએ ઇસનપુર પોલીસ સ્ટેશનમાં બે ઘરફોડ ચોર વિરુદ્ધમાં ચોરીની ફ‌િરયાદ કરી છે. વિશાલભાઇના મકાનની બાજુમાં અંકુરભાઇ નિરંજનભાઇ ત્રિવેદીનું મકાન આવેલું છે.